อาการจะปวดท้องปกติ เวลาถ่ายจะถ่ายเหลวบางครั้งเหมือนมีเลือดออกเพราะน้ำเป็นสีแดงๆเข้มๆ และมีลักษณะคล้ายๆวุ้นมีกลิ่นคาวๆ เป็นแบบนี้มาสองสามวันแล้วครับแต่บางครั้งก็ถ่ายปกติ
สวัสดีค่ะ อาการปวดท้องและถ่ายเหลวอาจเกิดจาก-อาหารเป็นพิษ ถ้าเป็นเฉียบพลัน เป็นไปได้มากที่สุด มักมีไข้ ปวดท้อง คลื่นไส้ อาเจียนร่วมด้วย-ลำไส้อักเสบ-แพ้อาหารเช่นแพ้สารในนม-โรคลำไส้แปรปรวน แต่มักต้องมาเป็นเรื้อรังเกิน 1 เดือน-เนื้องอกในลำไส้ใหญ่ หากถ่ายเหลวมีเลือดปนมาเรื้อรังแนะนำพบแพทย์เพื่อตรวจร่างกาย ตรวจอุจจาระ ให้ได้การวินิจฉัยที่แน่นอน และหากกินได้น้อยมาก อาเจียนเยอะ จนดื่มน้ำตามไม่ทัน อ่อนเพลีย ไข้สูง ปวดท้องมาก อาเจียนเป็นเลือด ถ่ายเป็นเลือดออกมาอีก ควรรีบไปเพราะหากมีการติดเชื้อรุนแรงจำเป็นต้องได้ยาฆ่าเชื้อและสารน้ำในรพ.การดูแลตัวเองเบื้องต้น ดื่มน้ำมากๆ จิบน้ำผสมเกลือแร่ ไม่ควรกินยาให้หยุดถ่ายค่ะ เพราะในภาวะอาหารเป็นพิษควรให้มีการถ่ายหรืออาเจียนออกมาให้หมดจะดีกว่า รับประทานยาแก้คลื่นไส้ ยาแก้ปวดท้องได้ รับประทานอาหารอ่อนและสุกสะอาด